עיצמו עיניים וחישבו על השער הראשון אתמול, ואופן כיבושו. עכשיו, במקומו של איתי שכטר, הציבו את אחד מהבאים: אלון תורג'מן, וויאם עמאשה או שמעון אבוחצירא. אם תהיו ממש לארג'ים, תוסיפו גם את כליבאת.
ה. לכל מקום אפשרי חוץ מלפאקינג שער.
החידה לא קשה, וכך גם לא הנמשל שמאחוריה: כשיש איכות, שחקנים מוכחים וקליברים, וכשמשחקים עם ההרכב הכי חזק שלך, יש גם שערים ואפילו כדורגל טוב. זה הכל. פשוט וקל.
לא מבין מה הצורך של כל מאמן שמגיע למכבי חיפה לנסות ולהתחכם בקביעת הרכב. כל פעם, לא משנה איזה רכש מגיע ומה הנסיבות, תחת כל מאמן, צצים להם כאקזמה ברגליים אחרי מסע כומתה, כל התורג'מנים, הבוקולים, העמאשות והבובלים למיניהם. סוף סוף, אחרי יותר מדי שנים, ראינו הרכב נטול התחכמויות של מכבי חיפה, הרכב שמכיל בתוכו חוליית התקפה רעבה וחדה שהפוטנציאל שלה פשוט עצום, הגנה יציבה, קישור אחורי סולידי והכי חשוב – בלי היחצ"ן הברזילאי הקטן, שכל מה שהוא יודע בשנים האחרונות זה רק להתנצל בפייסבוק על עוד פעם שבה דפק אותנו.
דווקא התצוגה והפיצוץ על המגרש אתמול עיצבן אותי עוד יותר בהקשר של יענקל'ה שחר: כמה שנים שיחקנו סתם בכאילו, הבאנו רכש עם "פוטנציאל" להשמנת הארנק של העגלון ואיזיקוביץ', כמה שנים שבהן השבנו פני כל תותח ריקם ואספנו אלינו בחיבוק כל מצורע וזב חוטם. עד שהחליט מר שחר לעשות את הדבר הנכון ולהתרכז באיכות במקום בכמות. עלה לך כסף? אז עלה, לא נורא יענק'ל, זה פחות מאשר מה שהיית משלם אם הייתה נשארת שלישיית "שוקולד מנטה עמבה" כחוליית ההתקפה של מכבי חיפה. ככה או ככה – שניהם עלו פחות מחן עזריאל או מדינו אנדלובו.
אלוהים, אני רוצה להוציא לעצמי עין רק מלחשוב מה היה קורה אם הכסף שהושקע בשני אלו היה מושקע באחד משכטר או עטר.
שלא יובן לא נכון – אני חושב שלא מעט משחקני הרכש שלנו דווקא כן מוכשרים, וכן יכולים היו להצליח – אם היו לידם תותחים ושחקנים מוכחים כמו עטר ושכטר, נניח. אבל בתור חבורה של שחקנים שאולי יכולים להיות מוכשרים אבל כל אחד מהם בתורו הוא שחקן מובל – שום ח'יר לא יצמח.
אגב מובילים ומובלים, אפילו יוסי בניון, שבעכו נראה כמו קולב חלוד, פתאום מבשל שני שערים, כולל אחד בנגיעת חזה מבריקה. ושוב – השורה התחתונה היא אותה שורה, ככה זה כשאתה משחק עם שחקני כדורגל טובים. לוגיקה מאוד פשוטה, כזו שכל אוהד מכבי חיפה, ואני מתכוון לכל אוהד למעט אנשים ממשפחת תורג'מן, עמאשה ואבוחצירא (תוסיפו גם את כליבאת אם ממש בא לכם), כבר מזמן הפנים. אין ספק שלבניון מגע קסם, ועם שחקנים כמו אלו שסובבים אותו הוא גם יכול להוציא את מגע הקסם שלו לפועל.
חדי העין שביניכם יכלו להבחין בשפיכת הלאגר של היהלום אחרי 40 דקות לערך. בניון יכול לגמור משחקים בנגיעה מהספסל, אין לו מקום כשחקן הרכב קבוע, ובטח שלא אחד שמולחם למגרש 90 דקות. זה מזיק לו ולנו, כי כששחקן לא רץ והוא מוגדר בטופס כ"קשר", הנזק לא פשוט. תשאלו את יניב קטן.
התייצבות ההגנה איננה סיפור חדש, שם בלבול עושה עבודה יפה לאורך זמן. שער שדה בודד ספגה הקבוצה בחמשת המשחקים האחרונים שלה בליגה, וגם הוא ממצב נייח הזוי לגמרי. אברהם פאס, לפחות כרגע, נראה כבלם סולידי והימור מושכל, דגני ירד משתי טעויות קריטיות למשחק לאחת מטופשת אבל נסבלת, ההצבה של ידין לצידו של מדו קמארה התבררה כמוצדקת לחלוטין (צפוי משהו), וכל עוד לא נצטרך לראות עוד פעם את הספרה 7 מרוחה על חולצה מיניאטורית מתרוצצת ללא תכלית על המגרש, דיינו, אשרינו וטוב לנו. יש לי כבוד לגוסטבו בוקולי כשחקן עבר, אבל צריך לשים לקריירה של הבחור סוף ויפה שעה אחת קודם.
פנים קדימה: ארבעה משחקים לסיום העונה הסדירה, והארץ המובטחת של הפלייאוף העליון עוד רחוקה. משחק חוץ בבלומפילד מול הנמייה האדומה הפצועה, נתניה בסמי עופר, יציאה לכפור הקרית שמונאי ודרבי ביתי. ארבעה מוקשים בפוטנציה גם עבור קבוצה שיודעת מה פירוש המושג "המשכיות" ו"רצף נצחונות", לא כל שכן החבורה הירוקה. לפני שנדבר על מטרות גדולות כאלו ואחרות, חובת ההוכחה עודנה על שחקני מכבי חיפה, לא נרוץ לגמור עליהם את ההלל ולהכריז הכרזות. אנו נסתפק בינתיים בניצחון על הפועל תל אביב שמזכירה יותר את הפועל של יוסי בלאס ודמיאן לוקשיק מאשר את זו של ורמוט שכטר ושות'.
סטויקו 6 – דוד גיבור.
שכטר 7 – גול של חלוץ אמיתי.
ראיוס 7 – נכנס מהספסל ועשה שמות בהגנת אשדוד. שחקן שהוא תעלומה ענקית.
מיצ'ל 6 – עשה עבודה יפה בדקות ששיחק.
טוב, החלטתי סופית. מעכשיו הכינוי של בלבול זה בלבה. לא תזיזו אותי מזה.
פיני מילים במקום! לא הייתי משנה פסיק!
כדי לבדוק אם שחקן טוב תחשבו אם היה לו מקום בהרכב בשנים 2000-2002, לטעמי לעטר (החדש) ולשכטר בהחלט היה. כל השאר? לא מתאימים לספסל. אבל איך אומרים, מספיק לעכשיו. מכאן מילת הקבם היא המשכיות.
ותמיר בסוף אמרת וצדקת: בלבול אל תפריע!!!! תן כדור ולך..
אוהד הצלחות בלי טיפה כבוד לסמלים. תתביש! לא מגיע לך לקרוא לעצמך ״אוהד״ אתה כנראה לא מבין כלום בכדורגל!! מזה הזילזול הזה? הנשמה של הקבוצה והנשמה הכי גדולה שיש זה בוקולי!!!!!!!!! הכי קל להאשים אותו כי אין לו משפחה בארץ והוא ״מבוגר״. זיכרון קצר זו אחת מהתכונות הגדולות והמיותרות ש״התברכתם״ בהן. כבר שכחתם את כל הרגעים היפים שלו ושיש רק לו. את כל הבישולים הכיבושים והגול המדהים נגל ליברפול. אני מעריצה את גוסטבו בוקולי גם על היותו השחקן הכי מדהים ומוכשר שנראה כאן בארץ ויותר מכל על זה שהוא הבן אדם הכי מדהים שראיתי ועל זה שהוא הנשמה הכי! אבל הכי גדולה שיש.
מסכים עם כל מילה שלך.נכון שבוקולי לא פוגע אבל הוא נותן את הנשמה. אי אפשר לבוא לשחק בטענה על היכולות שלו, אפשר לבוא בטענה למאמן למה הוא נותן יותר מדי קאדיט לשחקן שלא פוגע, או לכעוס על שחקן שמזלזל.
אבל בוקולי למשל למרות שלא מראה יכול טובה, נותן את הנשמה ואני חושב שהוא סמל ענק.
הרבה אנשים היום אין להם כבוד לסמלים ולשחקי נשמה ברגע שהם לא בשיא שלהם.
יש כבוד לבוקולי ,אבל הוא לא מכבד את המקצוע שלו, הרצון לעשות עוד קופה ע"ח הקבוצה הפך אותו מבחינתי לפטאתי , הוא רע מאד כבר 4 שנים לפחות ,לא זוכר גוטל שלו או אפילו בעיטה למסגרת כבר שנים , מבוקולי המהיר התחבולן זה שהיה פורץ באגף ימין ובועט טילים לא נשאר כלום כבר מזמן ,אבל כנראה שבנכונותו להיות "משרתם של כל האדונים" הוא סחב עוד ועוד שנים ובמקום לפרוש הנציח את תופעת הבינוניות במועדון, יש לו חלק גדול בזה ,וכל ההצהרות היפות שלו לקהל לא מכסות על יכולת ירודה משך שנים, לכן גם מבחינתי הוא איבד הרבה מהכבוד שהיה לי איליו ,בדיוק כמו קטן הוא היה חייב לפרוש , ואני מקווה שזה לא המצב גם עם בניון ,הזמן יגיד , בינתיים משחק אחד טוב לא מכסה על החרפה של העונה הזאת. יענקלה אולי סוף סוף למד מה שאני צועק גם כאן באתר שנים : הסגל פשוט לא מספיק טוב ,וכשאין שחקנים ברמה שהורגלנו (פראליה קנדאורוב ,רוסו,זוטא ,מזרחי ,בניון, ברקוביץ,עטר -דוגמאות לרוב ) אז מסכינים לרמה של תורגמנים עזריאלים עמאשות ואבובלופים ,יחד עם שוערי פח ומגיני פח כמו משומר שצריך 10 התקפות כדי שכדור אחד ינחת ברחבה ואז מקבלים עוד ועוד מפחי נפש. כמו שאבי ז"ל לימד : מה שעולה זול יוצא ביוקר " והמצחיק שאצל יענקלה זה אפילו לא היה זול, מליונים על שחקני פח בוזבזו משך שנים ללא תמורה . נקווה שזה סוף סוף הסתיים. בוקולי אגב צריך לטעמי לקבל משרת אימון לילדים בקבוצה יש לו הרבה מה ללמד אותם , לשחק ממש כבר לא.
אכן, נראה שיש לך המון כבוד לבוקולי.
למה אתהמתגולל על שחקן הנשמה הכי גדול של מכבי חיפה ב- 15 שנה האחרונות? אתה חושב שזה מכבד אותך כאוהד? שכחת את כל הרגעים הגדולים שלו? הרי ברור שהוא נזרק למערכה רק כי לא היה אף-אחד אחר טוב ממנו באזור. מה זה הבוז הזה לשחקן שנתן שנים רבות יותר משחקן בית ממוצע? גוסטבו דוגמא ומופת לכל שחקן צעיר וצריך לקבל חוזה לכל החיים במועדון, בדיוק כמו שהיו עושים בכל מדינה עם תרבות ספורט, וזה אחרי משחק פרידה מפואר, דומה לזה שקיבלו כל האגדות שפרשו אצלנו..